Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: jogosultság célja, rendeltetése a népszavazási eljárás elindítása.” [18/2008. (III. 12.) AB határozat, ABH 2008, 212, 224.]
Paragraph Index: 4048

jogosultság célja, rendeltetése a népszavazási eljárás elindítása.” [18/2008. (III. 12.) AB határozat, ABH 2008, 212, 224.] A Ve. 130. §-a szabályozza az országos népszavazás kapcsán az OVB határozatával szemben kérhetõ jogorvoslatot. A 130. § (1) bekezdése kimondja, hogy „az Országos Választási Bizottságnak az aláírásgyûjtõ ív, illetõleg a konkrét kérdés hitelesítésével kapcsolatos döntése elleni kifogást a határozat közzétételét követõ tizenöt napon belül lehet – az Alkotmánybírósághoz címezve – az Országos Választási Bizottsághoz benyújtani.” A Ve. szövegszerûen tehát nem zárja ki, hogy az OVB hitelesítõ határozatát az támadja meg, aki eredetileg a hitelesítés iránt kérelemmel élt. Az OVB hitelesítõ határozata megtámadására vonatkozó jogosultság azonban nem korlátlan, hiszen annak gyakorlása során is érvényesülnie kell a Ve. 3. § d) pontjában foglalt jóhiszemû és rendeltetésszerû joggyakorlás elvének. Az országos népszavazás kezdeményezése nem az eljárást kezdeményezõ egyéni jogainak és érdekeinek érvényesítésére irányul. A népszavazási eljárás célja a demokratikus hatalomgyakorlás közvetlen eszközének alkalmazása. Ahogy a 987/B/1990. AB határozat is utal rá, „a népszavazás az állampolgároknak, illetve az állampolgárok közösségének alkotmányos joga”. (ABH 1991, 527, 529.) A népszavazási eljárás megindítása tehát nem lehet öncélú, az eljárási szabályok alkotmányos rendeltetése az, hogy a nép akarata kinyilvánításának garanciális keretéül szolgáljon. Ugyanannak az állampolgárnak a népszavazás kezdeményezésére, s ezzel az aláírásgyûjtõ ív hitelesítésére irányuló kérelme, majd annak hitelesítése után az OVB határozatának a megtámadása egymással szemben álló szándékokat fejez ki. Mindez az aláírásgyûjtõ ív hitelesítését késlelteti, valamint a népszavazás alkotmányos rendeltetésén túlmutató célok meg valósítására lehet alkalmas. Amennyiben az eljárást kezdeményezõ a kérdés hitelesítését követõen mégsem kíván népszavazást kezdeményezni, nem köteles megkezdeni az aláírásgyûjtést, hiszen erre vonatkozó törvényi kötelezettség nincs. Az eljárási jogosultságok ilyen gyakorlása rendeltetésellenes.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes